CELEX: 32014R0978
Language: lv
Date: 2014-09-16 00:00:00
Title: Komisijas Īstenošanas regula (ES) Nr. 978/2014 ( 2014. gada 16. septembris ), ar kuru groza Regulu (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ

17.9.2014   
            
            
               LV
            
            
               Eiropas Savienības Oficiālais Vēstnesis
            
            
               L 275/1
            
         KOMISIJAS ĪSTENOŠANAS REGULA (ES) Nr. 978/2014
   (2014. gada 16. septembris),
   ar kuru groza Regulu (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 1. un 2. punktu,
   tā kā:
   
               (1)
            
            
               Komisijas Regulā (ES) Nr. 165/2011 (2) noteikts, ka makreles (Scomber scombrus) nozvejas kvota VIIIc, IX un X zonā, Savienības ūdeņos CECAF 34.1.1. zonā (turpmāk “makreles nozvejas kvota”), kura iedalīta Spānijai 2013. gadam, jāsamazina par 8 126 tonnām.
            
         
               (2)
            
            
               Regula (ES) Nr. 165/2011 paredz arī, ka makreles nozvejas kvota, ko Spānijai varētu iedalīt 2015. gadam un – attiecīgā gadījumā – turpmākajiem gadiem, ir jāsamazina par 9 747 tonnām.
            
         
               (3)
            
            
               Spānija 2014. gada 19. februārī informēja Komisiju, ka Spānijai piešķirtā makreles nozvejas kvota 2013. gadam nav pilnībā izmantota, un lūdza Komisiju ņemt vērā neizmantoto kvotas tonnu skaitu, nosakot kompensāciju par makreles pārzveju 2010. gadā saskaņā ar Regulu (ES) Nr. 165/2011. Neizmantotais daudzums ir 4 158 tonnas.
            
         
               (4)
            
            
               Tomēr Spānija saskaņā ar Padomes Regulas (EK) Nr. 847/96 (3) 4. panta 2. punktu bija lūgusi minētajā regulā noteiktajās robežās ieturēt daļu makreles nozvejas kvotas 2013. gadam un pārcelt to uz nākamo gadu.
            
         
               (5)
            
            
               Saskaņā ar Komisijas Īstenošanas regulu (ES) Nr. 520/2014 (4)2 022 tonnas no Spānijas neizmantotās makreles nozvejas kvotas 2013. gadam tika pārceltas uz 2014. gadu. Tāpēc atlikušais neizmantotais 2013. gada kvotas daudzums ir 2 136 tonnas.
            
         
               (6)
            
            
               Šis daudzums – 2 136 tonnas – būtu jāizmanto, lai pārplānotu Komisijas Regulā (ES) Nr. 165/2011, kas grozīta ar Regulu (ES) Nr. 976/2012 (5), paredzētos atvilkumus. Šis daudzums jāpieskaita 2013. gada atvilkumam, kopā iegūstot 10 262 tonnas, un vienlaikus jāatskaita no turpmāko gadu atvilkuma.
            
         
               (7)
            
            
               Spānija 2014. gada 8. maijā lūdza neizmantoto tonnu skaitu atskaitīt no 2014. gada atvilkuma. Tas atbilst Regulas (ES) Nr. 165/2011 7. apsvērumā izklāstītajam pamatojumam. Tādēļ Regula (ES) Nr. 165/2011, kas grozīta ar Regulu (ES) Nr. 976/2012, būtu attiecīgi jāgroza.
            
         
               (8)
            
            
               Tā kā Spānijas nozvejas limitu izmaiņas šīs regulas darbības rezultātā ietekmē Spānijas kuģu saimniecisko darbību un zvejas sezonas plānošanu, šai regulai būtu jāstājas spēkā tūlīt pēc tās publicēšanas,
            
         IR PIEŅĒMUSI ŠO REGULU.
   1. pants
   Regulas (ES) Nr. 165/2011 pielikumu aizstāj ar tekstu šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 16. septembrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 343, 22.12.2009., 1. lpp.
   
   
      (2)  Komisijas 2011. gada 22. februāra Regula (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ (OV L 48, 23.2.2011., 11. lpp.).
   
      (3)  Padomes 1996. gada 6. maija Regula (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (OV L 115, 9.5.1996., 3. lpp.).
   
      (4)  Komisijas 2014. gada 16. maija Īstenošanas regula (ES) Nr. 520/2014, ar ko 2014. gada nozvejas kvotām pievieno konkrētus daudzumus, kas 2013. gadā ieturēti atbilstīgi Padomes Regulas (EK) Nr. 847/96 4. panta 2. punktam (OV L 147, 17.5.2014., 44. lpp.).
   
      (5)  Komisijas 2012. gada 23. oktobra Regula (ES) Nr. 976/2012, ar kuru groza Regulu (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ (OV L 294, 24.10.2012., 3. lpp.).
   
      PIELIKUMS
      
         
            “PIELIKUMS
            
                        Krājums
                     
                     
                        Sākotnējā kvota (2010)
                     
                     
                        Pielāgotā kvota (2010)
                     
                     
                        Konstatētā nozveja (2010)
                     
                     
                        Kvotas un nozvejas starpība (pārzveja)
                     
                     
                        Koeficients, kas noteikts Regulas (EK) Nr. 1224/2009 105. panta 2. punktā (pārzveja × 2)
                     
                     
                        Atvilkums (2011)
                     
                     
                        Atvilkums (2012)
                     
                     
                        Atvilkums (2013)
                     
                     
                        Atvilkums (2014)
                     
                     
                        Atvilkums (2015. gads un attiecīgā gadījumā turpmākie gadi)
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (79,7 % no 2010. gada kvotas)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        5 989
                     
                     
                        9 747”